
Det blev aften. Solen gik ned og det blev mørkt.

”Så er det sengetid, Alice,” sagde mor.

Alice var i gang med at hoppe i sin seng. ”Jeg vil ikke i seng,” klagede hun. ”Jeg er slet ikke træt, mor. Skal jeg virkelig sove?”

Mor klappede hende på hovedet og sagde blidt, ”Du skal sove nu. Så vil du blive stærk og fuld af energi i morgen.”

Alice indvilgede og nikkede.

”Er du klar til at sove?” spurgte mor.

”Det tror jeg,” svarede Alice og trak på skuldrene.

”Lad os se engang...” sagde mor og krammede sin datter.

“Har du været i bad?”

”Ih ja!” svarede Alice, ”det var dejlig varmt og rigtig sjovt. Det var fyldt med farverige sæbebobler som fløj rundt i hele badeværelset! Du sang også en sang for mig, og vi lo, kan du huske det, mor?”

Mor smilede. “Ja, det kan jeg, min skat. Du havde sæbeskum på næsen, det var så sjovt.”

Hun fnisede og rørte ved Alices næse.

”Og hvad med din pyjamas? Har du taget den på?” fortsatte mor.

“Selvfølgelig har jeg det!” sagde Alice. ”Jeg har min yndlingspyjamas på! Den er lilla – min yndlingsfarve, med masser af enhjørninger. Den er rigtig blød og rar at have på. Se!”

“Ja, det kan jeg se,” sagde mor. ”Jeg håber du har husket at børste tænder.”

Hun kyssede Alice på panden og krammede hende endnu mere.

